**5/2018.**

*Üllés Nagyközségi Önkormányzat*

 *Képviselőtestület Pénzügyi Bizottsága*

*2018. április 24-én megtartott nyílt ülésének*

**JEGYZŐKÖNYVE**

*Njt. nyilvántartási szám . .. /2018.*

*Njt-ben rögzítve: 2018. május*

Üllés Nagyközségi Önkormányzat

Képviselőtestület Pénzügyi Bizottsága

2018. április 24-i nyílt ülésén meghozott

**H A T Á R O Z A T O K**

**37/2018. (IV.24.)PB. határozat**  3.o.

**Tárgy:** A Pénzügyi Bizottság 2018. április 24-i nyílt ülésének napirendi pontja

**38/2018.(IV.24.)PB.határozat** 5.o.

**Tárgy:** Döntés az „Egészségház felújítása és átalakítása Üllésen” című, TOP-4.1.1-15-CS1-2016-00010 kódszámú pályázat tárgyában megindított közbeszerzési eljárás eredményéről

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi Bizottsága 2018. április 24-én megtartott nyílt ülésén

Helye: Polgármesteri Hivatal, Tárgyaló

A Pénzügyi Bizottság részéről jelen vannak:

Fodorné Bodrogi Judit elnök, Maróti Mihály a bizottság tagja

Tanácskozási joggal jelen van: Nagy Attila Gyula polgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Fodorné Bodrogi Judit bizottság elnöke: köszönti a megjelenteket, megállapítja, hogy 3 bizottsági tag közül 2 fő jelen van, a bizottság határozatképes, a zárt ülést megnyitja.

A jegyzőkönyv másik aláírójaként Maróti Mihály bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi Bizottság a javaslattal egyhangúan egyetért.

Fodorné Bodrogi Judit bizottság elnöke: javasolja az ülés napirendjeként a meghívóban szereplő napirend megtárgyalását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**37/2018.(IV.24.)PB. határozat**

**Tárgy:** A Pénzügyi Bizottság 2018. április 24-i nyílt ülésének napirendi pontja

**H A T Á R O Z A T**

A Pénzügyi Bizottság a 2018. április 24-i nyílt ülés napirendi pontját az alábbiak szerint elfogadja:

**Döntés az „Egészségház felújítása és átalakítása Üllésen” című, TOP-4.1.1-15-CS1-2016-00010 kódszámú pályázat tárgyában megindított közbeszerzési eljárás eredményéről**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1.)bizottsági tagok

**Napirendi pont**

**Döntés az „Egészségház felújítása és átalakítása Üllésen” című, TOP-4.1.1-15-CS1-2016-00010 kódszámú pályázat tárgyában megindított közbeszerzési eljárás eredményéről**

Előadó: Nagy Attila Gyula polgármester

Fodorné Bodrogi Judit bizottság elnöke: az előterjesztés ismertetésére felkéri Dr. Borbás Zsuzsanna jegyzőt.

Dr. Borbás Zsuzsanna jegyző: március 23-án 5 ajánlattevő részére küldték meg a közbeszerzési eljárást indító felhívást. Az ajánlattételi határidő április 9-e, 10 óra volt, ezidáig 4 ajánlat érkezett be. A bíráló bizottság véleményezte a beérkezett ajánlatokat. A bizottság javaslata az volt, hogy az értékelési szempontokra figyelemmel a T-Complex Ing Szolgáltató és Tanácsadó Kft-t tekintsék a legkedvezőbb ajánlatot tevőnek, mely 84.999.220,- Ft összegben nyújtotta be ajánlatát -így a TOP-os pályázatból rendelkezésre álló - bruttó 71.988.700,- Ft pénzügyi - forráshoz további bruttó 13.010.520,- Ft biztosítása szükséges. A bíráló bizottság javasolja, hogy mivel a kft alkalmassági igazolást nem nyújtott be, így feltételes nyertest hirdessenek. A Kbt. 69.§ (4) bekezdése alapján a kft-nek az ajánlatkérő felhívására be kell nyújtania az alkalmassági igazolást. A képviselőtestület felhatalmazná a polgármestert, hogy a bíráló bizottság döntését követően – az értékelési szempontokra figyelemmel – vizsgálja és állapítsa meg a kft alkalmasságát, vagy alkalmatlanságát. Amennyiben határidőre a megnevezett cég nem nyújtja be igazolását, úgy az ajánlata érvénytelen lesz.

Fodorné Bodrogi Judit bizottság elnöke: ha ez így lesz, újra kell tárgyalni?

Dr. Borbás Zsuzsanna jegyző: akkor, igen – eredménytelenné kell nyilvánítani az eljárást.

Nagy Attila Gyula polgármester: úgy tudja, a cégnek van referencia igazolása, nem érti, miért nem csatolta – lehet, hogy csak figyelmetlenségből. A cég munkáját ismeri, jókat hallott róla.

Fodorné Bodrogi Judit bizottság elnöke: ha a cég alkalmatlannak bizonyul, illetve nem nyújtja be az igazolást, nem lehetne már most meghatározni az ő helyébe esetlegesen belépő céget?

Nagy Attila Gyula polgármester: nem, mert az ajánlatok eltérő összege miatt, a kivitelező kiválasztásával egyidejűleg pénzügyi döntést is hozni kell, a plusz önerő biztosításról.

Dr. Borbás Zsuzsanna jegyző: a második legjobb ajánlatot tevő cég esetében a vállalt összeg sokkal magasabb, az önkormányzatnak nagyobb önerőt kellene vállalni.

Maróti Mihály bizottság tagja: igen, és a közbeszerzési bíráló bizottságnak is döntenie kellene ez ügyben is.

Maróti Mihály bizottság tagja: nézte az egyik értékelési szempontot, a jótállási sort. Ez esetben is a T-Complex Kft adta a legjobb ajánlatot – 14 hónapos jótállást. Úgy látja, minden szempontból a kft a legkedvezőbb. Mikrovállalkozásként egy kis kockázatot jelent ugyan, de ha kellő referenciával rendelkezik, akkor nem látja azt veszélyesnek.

Nagy Attila Gyula polgármester: utánanézett a cégeknek. A T-Complex Kft-t az egyházmegye több projektjének a lebonyolításával működött már közre, jó referenciái vannak, mind a megbízók, mind pl. műszaki ellenőr részéről.

Maróti Mihály bizottság tagja: mi az időpontja a kivitelezés várható kezdésének és a befejezésének?

Dr. Borbás Zsuzsanna jegyző: 10 napos szerződéskötési moratórium van, ezt követően, május első heteiben kezdődhet a beruházás.

Nagy Attila Gyula polgármester: befejezés október 31-e.

Fodorné Bodrogi Judit bizottság elnöke: a Bozsity Bt. nem nyújtott be ajánlatot?

Nagy Attila Gyula polgármester: az ajánlatával elkésett, de tudomása szerint a cég annyiból, mint a jelenlegi, feltételezett nyertes cég, nem tudta volna kihozni a kivitelezést.

Két év telt el a pályázat benyújtása óta. Ezalatt az idő alatt mind az anyagárak, mint a munkadíjak nagyon megemelkedtek – az emelkedés kb. 30 %-os. A támogatási összeget, valamint a nyertes cég ajánlatát figyelembe véve kb. 13 millió Ft plusz forrást kellene biztosítani, de ő már ebből az idei költségvetésbe 10 millió többletet betervezett. A biztosítandó plusz, így 3 millió Ft lenne, amit a Tartalék terhére tudnak tervezni. Úgy látja, a TOP-os pályázatok kapcsán az önkormányzatok közül messzemenően a legjobb pénzügyi helyzetben ők vannak.

Maróti Mihály bizottság tagja: ő támogatja a határozati javaslatban foglaltakat.

Fodorné Bodrogi Judit bizottság elnöke: kérdés, észrevétel van-e az előterjesztéssel kapcsolatosan?

Amennyiben nincs, úgy javasolja a határozati javaslatban foglaltak elfogadását, melyet szavazásra bocsát.

A Pénzügyi Bizottság 2 igen szavazattal a javaslattal egyetért, és az alábbi határozatot hozza:

**38/2018.(IV.24.)PB.határozat**

**Tárgy:** Döntés az „Egészségház felújítása és átalakítása Üllésen” című, TOP-4.1.1-15-CS1-2016-00010 kódszámú pályázat tárgyában megindított közbeszerzési eljárás eredményéről

**H A T Á R O Z A T**

A Pénzügyi Bizottság a „Döntés az „Egészségház felújítása és átalakítása Üllésen” című, TOP-4.1.1-15-CS1-2016-00010 kódszámú pályázat tárgyában megindított közbeszerzési eljárás eredményéről” tárgyú előterjesztésben foglalt határozati javaslat elfogadását támogatja,

Erről jegyzőkönyvi kivonaton értesítést kap:

Fodorné Bodrogi Judit bizottság

Maróti Mihály bizottság tagja: a temetőben járva feltűnt neki, hogy nagyon sok a darázs, a ravatalozó tetőjében vannak a fészkek. Darázstalanítást kér, a darazsak a temetésen megtámadhatják a gyászolókat. Vannak, akik kimondottan félnek ezektől a rovaroktól, és vannak olyanok is, akik allergiásak a csípésre. Jelzi, a ravatalozónál egy-két helyen le van szakadva a deszkázat. Tudja, hogy az épület rövidesen fel lesz újítva, de addig is meg kellene igazítani azokat, mert így elég rossz összképet fest az ingatlan.

Tudomása szerint Lázár Jánosnak van egy előkészítésben lévő javaslata, mely szerint a sírhelyváltást ingyenessé tenné. A sírhelyváltás évente mekkora összeget tesz ki?

Dr. Borbás Zsuzsanna jegyző: csak megbecsülni tudja. A sírhelyváltás évente 25 halálesettel és a 7.500 Ft-os sírhelyváltási díjjal számolva kb.200-300.000 Ft körüli bevételt jelent.

Maróti Mihály bizottság tagja: nem tudja pontosan, hogy ez a javaslat a sírhelyváltást, vagy a sírhely újraváltását is jelentené-e?

Dr. Borbás Zsuzsanna jegyző: ő a törvényjavaslatot még nem látta, csak a média cikkez róla.

Fodorné Bodrogi Judit bizottság elnöke: szeretné jelezni, hogy a Móra Ferenc és a Huszár utca kereszteződésébe, valamint a Piac utcában több mély kátyú is van, ezek szinte már életveszélyesek.

Maróti Mihály bizottság tagja: hasonló a helyzet a határúttal is.

Nagy Attila Gyula polgármester: lesz egy pályázat erre a célra, a Piac utca aszfaltozását, illetve kátyúzást valósítanának meg – ehhez fel kell méni a költségeket.

Fodorné Bodrogi Judit bizottság elnöke: napirend hiányában megköszöni a részvételt és a Pénzügyi Bizottság nyílt ülését berekeszti, a jegyzőkönyvet 13 óra 16 perckor lezárja.

k.m.f.

Fodorné Bodrogi Judit Maróti Mihály

bizottság elnöke bizottság tagja